Mæslinger sender 300 passagerer på krydstogtskib i karantæne – Ekstra Bladet
Torsdag d. 2. maj. 2019 - kl. 04:30 0
En ansat på et krydstogtskib, der er testet positiv for mæslinger, kan have smittet flere personer om bord
Studie: Peter Henrik Andersen fra Statens Serum Institut fortæller om sygdommen mæslinger
Ifølge NBC News og CNBC er det en kvindelig ansat på "Freewinds", der er testet positiv for den smitsomme sygdom. Hun er i øjeblikket i isolation, og hendes tilstand er stabil, oplyser en læge om bord på skibet.
Sundhedsmyndighederne i St. Lucia arbejder tæt sammen med den panamerikanske sundhedsorganisation (Paho) og The Caribbean Public Health Agency, Carpha. Det oplyser Merlene Frederics-James, der er øens sundhedschef.
- Mæslinger er en yderst smitsom sygdom. Enhver, som ikke er vaccineret mod sygdommen, kan blive smittet. Det er derfor sandsynligt, at der er flere om bord på skibet, som er blevet smittet, siger Frederics-James.
"Freewinds" ejes af Scientology-kirken, fremgår det af kirkens hjemmeside.